**عبد اللہ ابن عمیر ابو وہب الکلبی** امام حسین کے کربلا میں ساتھی تھے اور ان کے ساتھ کربلا کی لڑائی میں شہید ہوئے آپ کربلا سے گزرتے ہوئے امام سے ملے اور پھر ان کے ساتھ ہی ٹھہر گئے، آپ قبیلہ بنو کلب سے تعلق رکھتے تھے جو اس وقت زیادہ تر عیسائی تھا آپ بھی پہلے عیسائی تھے امام سے ملاقات کے بعد اپنی بیوی اور ماں کے ساتھ اسلام قبول کیا۔

آپ کی بیوی، ام وہب، کربلا کی شہید خواتین میں سے ہیں۔

ابتدائی زندگی اور قبول اسلام
----------------------------

ابو وہب پیدائشی طور پر مسیحی تھے پھر اسلام قبول کیا۔ آپ کوفہ کے جانے پہچانے تاجر تھے۔
آپ کوفہ سے شادی کر کے لوٹ رہے تھے۔ آپ کے ساتھ آپ کی ماں اور بیوی تھی۔ جب آپ کا کربلا سے گذر ہوا تو دیکھا امام حسین دشمنوں کے نرغے میں گھرے ہوئے ہیں اور آپ کے ساتھ آپ کے خاندان والے اور کچھ ساتھی ہیں۔ یہ دیکھ کر آپ نے امام کا ساتھ دینے کا فیصلہ کیا۔ حالانکہ آپ کی نئی نئی شادی ہوئی تھی اور آپ کی عمر اس وقت 17 سال تھی۔

ابو وہب حسین ابن علی کی شخصیت سے اس قدر متاثر ہوئے انھوں امام کا کربلا میں ساتھ دینے کا فیصلہ کیا یہ جاننے کے باوجود کربلا میں امام کا ساتھ دینے کے کیا نتائج ہوں گے۔ ابو وہب لمبے اور چوڑے شانوں والے قوی انسان تھے۔ وہ لوگوں کے درمیان میں بہت باعزت تھے اور اپنی جرات و بہادری اور سپاہ گری کے لیے جانے جاتے تھے۔

قافلہ حسینی میں شمولیت
----------------------

عبد اللہ بن عمير الكلبي (ابو وہب) طائفة بني عليم سے تھے اور شہر كوفہ کے باسی تھے۔جب آپ نے جيش كوفہ کو حسين ابن فاطمة بنت رسول اللہ سے جنگ کے لیے آمادہ دیکھا، تو نواسہ رسول اللہ کی حمایت میں جانے کا فیصلہ کیا۔ آپ نے اپنی زوجہ ام وہب بنت عبد اللہ سے اپنے فیصلے کے بارے میں بات کی، اس نے اپنے شوہر کے فیصلے کی حمایت کی اور اس سے کہا: «یہ کتنی صائب اور عقلمندانہ رائے ہے، مجھے بھی اپنے ساتھ لے جائیۓ۔»وہ کوفہ سے رات گئے نکلے اور محرم کے آٹھویں دن کربلا پہنچے اور امام حسین کے قافلے میں شامل ہو گئے۔

نسب
---

عبد اللہ بن عمير بن عباس بن عبد قيس بن عليم بن جناب الكلبي العليمي، أبو وهب۔

وہب کا کربلا کی لڑائی میں ڈوئل
------------------------------

اسلام قبول ،کرنے کے بعد امام نے ابو وہب کو اپنی طرف سے یزیدی فوجوں کے ساتھ جنگ کی اجازت دے دی۔ کربلا کی جنگ کے پہلے حملے میں زیاد کے غلام یاسر اور ابن زیاد کے غلام سلیم میدان میں نکلے اور حسینی فوج سے مبارزت طلب کی۔ اس موقع پر حبیب ابن مظاہر اور بریر بن خضیر ہمدانی نے ان کا چیلنچ قبول کرنے کی خواہش ظاہر کی لیکن امام نے اجازت نہیں دی۔

جب ابو وہب نے اجازت مانگی تو امام نے دونوں کا مقابلہ کرنے کی اجازت دے دی۔ ابو وہب نے میدان جنگ میں قدم رکھا اور دونوں چیلنج کرنے والوں نے انھیں اپنی شناخت بتانے کا کہا۔ انھوں نے اسے اپنے مقابل نا سمجھا اور حبیب ابن مظاہر، زہیر ابن قین یا بریر بن خضیر ہمدانی کو مقابلے کے لیے پکارا۔ یاسر نزدیک کھڑا تھا جسے ابو وہب نے کہا "تو زانی کے بیٹے! مجھ سے لڑنا نہیں چاہتا !? یہ کہتے ہوئے اس نے یاسر پر حملہ کر دیا اور اس سے تلواربازی شروع کر دی لیکن اسی وقت سلیم نے اس پر تلوار سے حملہ کر دیا۔ اپنے آپ کو حملے سے بچاتے ہوئے ابو وہب نے اپنے بائیں ہاتھ کی انگلیاں گنوا دیں اور جوابی وار میں اس نے یاسر اور سلیم کو قتل کر دیا۔ دونوں کو مارنے کے بعد آپ رجز پڑھتے ہوئے واپس امام کے پاس آئے۔آپ کی بیوی ام وہب یہ سب منظر دیکھ رہی تھی۔ آپ کے بہادرانہ حملے دیکھتے ہوئے وہ آپ کے پاس آئیں اور کہا: میرے ماں باپ تم پر فدا، ایسے ہی اچھوں کی حفاظت کرتے رہو، جو محمد صلی اللہ علیہ وآلہ وسلم کی اولاد ہے۔

شہادت
-----

ابو وہب نے جوابی حملے میں حصہ لیا جب شمر نے امام حسین کی فوج کے میمنہ (دائیں بازو فوج) پر حملہ کیا۔ ابو وہب نے اس حملے میں 31 یزیدی سپاہیوں کو قتل کیا، جن میں 19 سوار اور 12 پیادے تھے۔ ہانی بن ثابت حضرمی نے آپ کا دایاں ہاتھ کاٹ ڈالا۔ 
اور بکر ابن حی نے بایاں کاٹ ڈالا۔
ہاتھوں سے محروم ہونے کے بعد آپ کو پکڑ لیا گیا اور اسی وقت شہید کر دیا گیا۔ اس کے بعد آپ کا سر کاٹ کر حسینی کیمپ کی طرف پھینک دیا گیا، اسے آپ کی بیوی نے اٹھایا، اس نے سر سے خون صاف کیا اور پھر دشمن فوجوں کی طرف دوڑ لگا دی۔ امام حسین نے یہ کہتے ہوئے انھیں واپس بھیجا، اللہ آپ پر رحم کرے، واپس جائیں، آپ کو جہاد شرکت کرنے سے چھوٹ ہے۔ آپ یہ کہتے ہوئے واپس گئیں "اے اللہ مجھے مایوس نہ کرنا!" حسین ابن علی نے کہا "اللہ تمہیں کبھی مایوس نہ کرے۔

مقتل
----

آپ 10 محرم یوم عاشورا یہ رجز پڑھتے ہوئے دشمن پر حملہ آور ہوئے:۔


|  |  |
| --- | --- |
|  |  |
| إن تنكـروني فـأنـا بن كـلب |  | حسبي بيتي فـي عليم حسـبي |
| إنـي امرؤ ذو مـرة وعصب |  | ولـست بالخوار عند الـنكـب |
| إنــي زعــيـم لــك أم وهـــب |  | بالطعن فيهما مقدما والضرب |

عبد اللہ بن عمير (ابو وہب) اصحاب حسين میں سے مسلم بن عوسجہ کے بعد شہید ہونے والے دوسرے جانثار تھے۔ زیارت رجبیہ اور زیارت ناحیہ مقدسہ میں آپ پر سلام بھیجا گیا ہے۔ «السَّلامُ عَلى‌ عَبدِ اللَّهِ بنِ عُمَيرٍ الكَلبِيِّ»۔

کچھ معلومات
-----------

مشہور یہ ہے جناب ابو وہب نصرانی المذہب تھے وہ اپنی والدہ اور بیوی کے ساتھ سرکار سید الشہداءؑ کے دست حق پرست پر اسلام لائے تھےجیسا کہ روضہ الواعظین نیشاپوری ص224 عاشر بحار بحار ص 196۔۔۔ وغیرہ کتب سے ظاہر ہے صاحب فرسان الہیجاء صفحہ 137 پر لکھا ہے کہابو وہب مذکورہ کی تازہ شادی ہوئی تھی روز عاشور زفاف کو ابھی سترہ روز سے زیادہ عرصہ نہیں گذرا تھا جب انھوں نے نصرت فرزند رسولؐ میں جام حق پینے کا ارادہ کیا تو ان کی زوجہ ان کو خدمت امامؑ میں لائیں اور عرض کیا ! فرزند رسولؐ دو باتیں عرض کرنا چاہتی ہوں ایک یہ کہ میرا شوہر تو عنقریب نیزہ و تلوار کے وار سے رہسپار جنت ہو جائے گا اور چونکہ میرا یہاں کوئی مونس و غم گسار نہیں ہے اس لیے مجھے اپنے اہل حرم کے حوالے کر دیجیے دوسرے یہ کہ ابو وہب سے وعدہ لیجیے کہ فروائے قیامت مجھے فراموش نہ کریں امام علیہ السلام اس معظمہ کی ان باتوں سے بہت متأثر ہوئے اور گریہ کرتے ہوئے فرمایا تیری ہر دو باتیں منظور ہیں۔

بہر حال والدہ ابو وہب نے حکم دیا کہ ‘‘ قم یا بنی و انصر ابن بنت رسول اللہ ’’ بیٹا اٹھو اور دختر رسول کے بیٹے کی نصرت کا حق ادا کرو ابو وہب نے کہا ‘‘ افعل و لا اقصر ’’ مادر گرامی میں ایسا ہی کروں گا اور کوئی کوتاہی نہ ہو گی چنانچہ اس کے بعد یہ رجز پڑھتے ہوئے میدان وغا میں قدم رکھا۔

اس کے بعد خوب جانفشانی سے لڑے اور ایک جماعت کو واصل جہنم کرنے کے بعد اپنی ماں اور زوجہ کے پاس آ گئے اور والدہ سے پوچھا ‘‘ یا اماہ ا رضیت ’’ اے مادر گرامی ! کیا آپ میری کار کردگی سے خوش ہیں ؟ ماں نے فرمایا ‘‘ ما رضیت اما تقتل بین یدی الحسینؑ ’’ میں اس وقت تک ہر گز نہ راضی ہوں گی جب تک تم امام کے سامنے جام شہادت نہ نوش کر لو یہ سن کر زوجہ وہب نے کہا ‘‘ باللہ لا تفجعنی فی نفسک ’’ خدا کے لیے مجھے اپنا دکھ نہ پہنچایئے مادر وہب نے کہا ‘‘ یا بنی لاتقبل قولھا و ارجع و قاتل بین یدی ابن رسول اللہ فیکون غدا فی یوم القیامۃ شفیعا لک بین یدی اللہ’’ بیٹا اس کی باتوں پر توجہ نہ دو اور میدان میں جا کر فرزند رسولؐ کی نصرت میں جہاد کرو تاکہ بروز قیامت جناب رسول خدا بارگاہ ایزدی میں تمھاری شفاعت کریں چنانچہ جناابو وہب یہ رجز پڑھتے ہوئے پھر میدان کارزار میں داخل ہوئے۔

انی زعیم لک یا ام وہب

بالطعن فیہم تارۃ و الضرب

ضرب غلام مومن بالرب

حتی یذیق القوم مر الحرب

پھر بڑھ بڑھ کر حملے کیے یہاں تک کہ انیس سواروں اور بارہ پیادوں اور بروایاتے چوبیس سواروں اور بارہ پیادوں کو واصل جہنم کیا لڑتے لڑتے یکے بعد دیگرے ان کے دونوں ہاتھ قلم ہو گئے یہ کیفیت دیکھ کر ان کی زوجہ ایک گرز لے کر میدان میں نکل آئی وہب نے کہا یا تو تو مجھے روکتی تھی یا اب یہ کیفیت ؟ کہنے لگی مجھ سے آل رسول کی مظلومیت نہیں دیکھی جاتی ابو وہب نے اسے واپس کرنا چاہا مگر وہ کنیز خدا جوش شہادت میں نہ مانی اور جام حق نوش کرنے کی ٹھان لی ابو وہب نے امامؑ سے استغاثہ کیا امام علیہ السلام تشریف لائے اور سمجھا بجھا کر اسے واپس خیمہ میں لے گئے بروائتے شہادت ابو وہب کے بعد اس کی زوجہ ام وہب اس کی لاش پر پہنچی اور ان کے چہرہ سے گرد و خاک صاف کرنا شروع کی اس موقع پر شمر بن ذوالجوشن کے غلام یسار نے اس کے حکم سے اسے گرز مار کر شہید کر دیا ( بحار ج 10 ص 196 ) اور بالآخر جناب ابو وہب درجہ شہادت پر فائز ہوئے بروایتے ان کو زندہ پکڑ کر پسر سعد کے پاس لے جایا گیا پسر سعد نے کہا ‘‘ ما اشد صولتک ‘‘ اے جوان تیرا حملہ کس قدر سخت ہے پھر ان کو شہید کر دیا گیا اور ظالموں نے ان کا سر قلم کر کے سپاہ حسینیؑ کی طرف پھینک دیا ابو وہب کی والدہ نے وہ سر اٹھایا اسے بوسہ دیا اور پھر شاید یہ سمجھ کر کہ جو چیز راہ خدا میں دے دی جائے وہ واپس نہیں لی جا سکتی اسے اٹھا کر لشکر ابن سعد کی طرف زور سے پھینک دیا اتفاق سے وہ ایک شریر کو لگا ( بروائتے وہی وہب کا قاتل تھا ) اور وہ اسی سے واصل جہنم ہو گیا پھر گرز لے کر میدانِ جنگ میں نکل پڑی اور دو سپاہیوں کو جہنم رسید کیا امام علیہ السلام نے فرمایا ‘‘ ارجعی یا ام ابی وہب انت و ابنک مع رسول اللہ فان الجھاد مرفوع عن النساء ’’ اے ام ابی وہب ! واپس پلٹ آؤ ! کیونکہ عورتوں پر جہاد واجب نہیں ہے ام ابی وہب ! تم اور تمھارا بیٹا دونوں بارگاہ رسالت میں ہو گے امام عالی مقام کا ارشاد سن کر وہ مومنہ یہ کہتے ہوئے واپس لوٹی ‘‘ اللہم لا تقطع رجائی ’’ بار الہا ! میری امید قطع نہ کرنا امام علیہ السلام نے فرمایا ‘‘ یا ام ابی وہب لا تقطع اللہ رجاک یا ام ابی وہب ’’ اے ام ابی وہب خدا تیری امید کو ہر گز قطع نہیں کرے گا۔

مزید دیکھیے
-----------

* فہرست شہدائے کربلا

حوالہ جات
---------

1. ↑  "The Story of Karbala – Part 5 ABDULLAH BIN WAHB AL-KALBI"۔ اخذ شدہ بتاریخ 20 دسمبر 2010
2. 1 2  "The second phase of the battle of Karbala" (PDF)۔ اخذ شدہ بتاریخ 20 دسمبر 2010
3. 1 2  Ali Nazari Manfarid۔ The story of Karbala, translated from Persian by Sayid Husain Alamdar
4. 1 2  Sayed Mohsin Naqvi۔ The tragedy of Karbala
5. 1 2 3 4 5 6  {{cite book|last=Al Muqarram | first=Abd al Razzaq | title= Maqtal Al Husayn: Martyrdom Epic of Imam al Husain [as] | chapter= The First Campaign| pages=190–191
6. ↑
7. ↑  Ibn Shahr Ashub۔ Al Manaqib۔ **02**۔ صفحہ: 217
8. ↑  Ibn Al Athir۔ Maqtal al Husayn۔ **02**۔ صفحہ: 013
9. 1 2  Abd al Razzaq Al Muqarram۔ "The Left Wing"۔ Maqtal Al Husayn: Martyrdom Epic of Imam al Husain [as]۔ صفحہ: 194
10. ↑  Radiyy Al Deen Al Qazwini۔ Tazallum Al Zahra۔ صفحہ: 113
11. ↑  البلاذري، أنساب الأشراف، الجزء الثالث صفحة 398.

سانچے
-----

| * د
* ب
* ت
اصحاب امام حسین |
| --- |
| قیام کے بعد  شہادت ہوئی | شریک بن اعور |
| شہدائے کربلا | 

|  |  |
| --- | --- |
| عاشورہ  سے قبل | مسلم بن عقیل  •  ہانی بن عروہ  •  قیس بن مسہر  •  حنظلہ بن مروہ ہمدانی  •  عمارہ بن صلخب ازدی  •  عبد اللہ بن حارث نوفلی  •  عبد اللہ بن یقطر  •  سلیمان بن رزین غلام امام حسین  •  عبد الاعلی بن یزید کلبی  •  عباس بن جعدہ جدلی  •  عبید اللہ بن عمرو کندی  •  میثم تمار |
| یومعاشور | 

|  |  |
| --- | --- |
| یزیدیوں سے آئے | حر بن یزید  •  سعد بن حرث  •  ابو حتوف  •  نعمان بن عمرو  •  حلاس بن عمرو  •  بکر بن حی  •  قاسم بن حبیب  •  مسعود بن حجاج  •  عبد الرحمن بن مسعود تیمی  •  ابو شعثاء کندی  •  |
| ابتدائی  جنگ | مسلم بن عوسجہ  •  عمرو بن خالد  •  سعد بن عبد اللہ  •  سعد بن حارث  •  نعیم بن عجلان  •  سالم بن عمرو  •  جندب بن حجیر  •  جبلہ بن علی  •  کردوس بن زہیر  •  عامر بن مسلم  •  عمران بن کعب  •  عمرو بن ضبیعہ  •  عمار بن مسلم  •  مسلم بن کثیر  •  قاسط بن زہیر  •  خالد بن عمرو  •  قارب بن عبد اللہ  •  زاہر بن عمرو  •  ام وہب  •  عمرو بن قرظہ  •  عبد الرحمن انصاری  •  یزید بن ثبیط  •  شبیب بن عبد اللہ  •  مجمع بن عبد اللہ  •  عائذ بن مجمع  •  جنادہ بن حارث  •  سالم (غلام بنی مدینہ کلبی)  •  جوین بن مالک  •  |
| دو بدو  لڑائی | نافع بن ہلال  •  حنظلہ بن اسعد  •  عبد اللہ ارحبی  •  بریر بن خضیر  •  حبیب بن مظاہر  •  عبد اللہ بن عمیر  •  یحیی بن سلیم  •  عمرو بن مطاع  •  انیس بن معقل  •  قرہ بن ابی قرہ  •  انس بن حارث  •  سعد بن حنظلہ  •  خلف بن مسلم  •  سیف بن حارث  •  مالک بن عبد اللہ  •  یزید بن حصین  •  منجح بن سہم  •  عمیر بن عبد اللہ  •  یزید بن مغفل  •  عمرو بن جنادہ  •  عبد الرحمن بن عزرہ  •  عبد الرحمن بن عبد اللہ یزنی  •  جون  •  |
| شہید خواتین | عبد اللہ بن عمیر کلبی کی بیوی ام وہب  •  ام حسن  •  حمیدہ بنت مسلم |
| نماز کا تحفظ | سعید بن عبد اللہ حنفی |
| بعد از نماز | زہیر بن قین  •  ابو ثمامہ صائدی  •  شوذب مولی شاکر بن عبد اللہ  •  حجاج بن مسروق  •  بشیر بن عمرو حضرمی  •  ضرغامہ بن مالک  •  عابس بن ابی شبیب شاکری  •  سیف بن مالک عبدی  •  رافع بن عبد اللہ  •  |
| بنو ہاشم | عباس بن علی  •  علی اکبر  •  علی اصغر  •  عثمان بن علی  •  عبد اللہ بن علی  •  جعفر بن علی  •  محمد بن علی  •  ابوبکر بن علی  •  ابو بکر بن حسن  •  قاسم بن حسن  •  عبد الله بن حسن  •  عون بن عبد اللہ  •  محمد بن عبد اللہ  •  جعفر بن عقیل  •  عبد الرحمان بن عقیل  •  عبداللہ بن مسلم  •  عبد اللہ اکبر بن عقیل  •  محمد بن ابی سعید  •  |
| بعد امام زخمی ہوئے | عمرو بن عبد اللہ جندعی  •  سوار بن منعم  •  موقع بن ثمامہ صیداوی  •  ہفہاف بن مہند  •  سوید بن عمرو خثعمی  •  |

 |
| عاشورہ  کے بعد | عبد اللہ بن عفیف ازدی  •  مسلم کی جوڑی |

 |
| کربلا سے  بچ نکلے | امام سجاد علیہ السلام  •  ضحاک بن عبد اللہ  •  حسن مثنی  •  عمر بن حسن بن علی  •  عقبہ بن سمعان  •  |
| کربلا سےغائب اصحاب | 

|  |  |
| --- | --- |
| صحابہ | عبد اللہ بن جعفر  •  سلیم بن قیس  •  براء بن عازب  •  جابر بن عبد اللہ انصاری  •  ابوبرزہ اسلمی •  سہل بن سعد ساعدی |
| تابعین | سلیمان بن صرد خزاعی  •  محمد بن حنفیہ  •  مختار ثقفی  •  رفاعہ بن شداد بجلی |

 |


| * د
* ب
* ت
واقعہ کربلا |
| --- |
| شہدا | 
* امام حسین
* عباس بن علی
* علی‌اکبر
* علی‌اصغر
* قاسم بن حسن
* جعفر بن عقیل
* عبدالرحمان بن عقیل
* حبیب ابن مظاہر
* ابوبکر بن علی
* **دیگر اصحاب**

 |
| اسرا | امام سجاد • امام باقر • حضرت زینب  •  رباب • فاطمہ بنت امام حسین • رقیہ بنت امام علی • سکینہ بنت امام حسین • رقیہ بنت امام حسین • **دوسرے اسرا** |
| مجرمین | 
* یزید
* ابن زیاد
* عمر سعد
* شمر بن ذی الجوشن
* سنان
* خولی
* حکیم بن طفیل
* حرملہ
* شبث بن ربعی
* ابن اشعث
* عمرو بن صبیح
* قرہ بن قیس حنظلی
* **مزید**

 |
| راوی | 
* امام سید سجاد زین العابدین
* امام محمد باقر
* حضرت زینبؑ
* فاطمہ بنت علی
* حمید بن مسلم ازدی
* ہانی بن ثبیت
* ضحاک بن عبداللہ مشرقی
* عقبہ بن سمعان
* مسروق بن وائل

 |
| انتقام لینے والے | 
* توابین
* مسیب بن نجبہ
* سلیمان بن صرد خزاعی
* رفاعۃ بن شداد بجلی
* عبداللہ بن وال
* عبداللہ بن سعد ازدی
* مختار ثقفی
* عامر بن واثلہ
* کیسان
* عبداللہ بن کامل
* ابراہیم اشتر

 |
| خطبات | 
* منا میں امام حسین کا خطبہ
* روز عاشورا امام حسین کا خطبہ
* شام میں امام سجاد کا خطبہ
* شام میں حضرت زینب کا خطبہ
* کوفہ میں حضرت زینب کا خطبہ
* حضرت زینب کا ابن زیاد سے مناظره
* کوفہ میں فاطمہ صغرا کا خطبہ

 |
| نتائج | 
* اسارت
* بنی امیہ
* قیام مختار
* جنگ خازر
* قیام زید بن علی

 |
| مقامات | 
* کربلا
* فرات
* غاضریہ
* نہر علقمہ
* طف
* عذیب الہجانات
* قصر بنی مقاتل
* حسینی دالان
* قادسیہ
* تنعیم
* خیمہ‌ گاہ
* حاجر
* زبالہ

 |
| مرثیہ‌ گو | رباب • ام البنین • ابو الاسود دوئلی • کمیت بن زید اسدی • سید رضی • دعبل خزاعی • منصور نمری • سیف بن عمیرہ نخعی • کسایی مروزی • بشیر جذلم • علی بن جعفر کاشف الغطاء |
| کتابیں | مقتل‌الحسین • اللہوف.روضۃ‌الشہداء • طوفان‌البکاء • ابصارالعین |
| دعا و زیارت | دعائے عرفہ • زیارت عاشورا • زیارت وارث • زیارت اربعین • زیارت ناحیہ مقدسہ • زیارت رجبیہ امام حسین • دعائے علقمہ • زیارت الشہدا |
| تحریفات | 
* تحریفات عاشورا
* قاسم کی شادی • ہاشم مرقال • زعفر جنی

 |
| ثقافتی آثار | 
* عصر عاشورا کی منظر کشی
* شام غریبان کی منظر کشی
* فلم روز واقعہ
* ٹی وی سیریز معصومیت از دست رفتہ

 |
| متعلقہ صفحات | 
* محرم کی عزاداری
* قیام امام حسین
* ناتمام حج
* روز عاشورا
* واقعہ عاشورا کے اعداد و شمار
* یا لثارات الحسین
* ثاراللہ
* کوفیوں کے خطوط
* حدیث قارورہ
* حدیث عزاداری
* عبید اللہ بن حر جعفی
* طفلان مسلم
* درۃ الصدف
* طرماح
* تربت
* بنی اسد
* ذوالجناح
* زنجیرزنی

 |
| واقعہ کربلا کے عناصر / اسیران کربلا / اصحاب امام حسین |